galenus.ars-medica 7
Ἑξῆς δ’ οὖν σημεῖα τῆς ἐν ἐγκεφάλῳ θερμότητος , ἐπὶ τοῖς ἔμπροσθεν εἰρημένοις , ἐρυθρότερα καὶ θερμότερα τὰ περὶ τὴν κεφαλὴν σύμπαντα , καὶ αἱ ἐν τοῖς ὀφθαλμοῖς φλέβες αἰσθηταὶ , αἱ τρίχες τούτοις γεννηθεῖσι , ταχέως ἐπὶ τῆς κεφαλῆς φύονται . πολλῷ μὲν οὖσι θερμοτέροις τῶν εὐκράτων , μέλαιναι , καὶ ἰσχυραὶ , καὶ οὖλαι γίνονται · μὴ πολλῷ δὲ , ὑπόξανθοι μὲν τὸ πρῶτον , εἶτα μελαίνονται · προϊόντων δὲ ταῖς ἡλικίαις φαλακροῦνται , καὶ μᾶλλόν γε οἱ ἐπὶ πλέον θερμότεροι . περιττώματα δὲ καθ’ ὑπερώαν καὶ μυκτῆρας , ὀφθαλμούς τε καὶ ὦτα , βραχέα καὶ πέπονα τούτοις ἐστὶν , ὅταν ἀμέμπτως ὑγιαίνωσι . πεπλησμένης δὲ τῆς κεφαλῆς ἐνίοτε , συνεχῶς γὰρ καὶ μάλιστα αὐτοῖς , ὅταν ἀφυλάκτως διαιτῶνται , τὸ τοιοῦτον συμβαίνει , πλείω μὲν , ἀλλ’ οὐκ ἄπεπτα τὰ περιττώματα γίνεται . πληροῦνται δὲ καὶ βαρύνονται τὴν κεφαλὴν ὑπὸ θερμαινόντων ἐδεσμάτων τε καὶ πομάτων , καὶ ὀσμῶν , καὶ τῶν ἔξωθεν προσπιπτόντων ἁπάντων , ἐν οἷς ἐστι καὶ ὁ περιέχων ἡμᾶς ἀήρ . ἔτι τε μᾶλλον , εἰ μὴ μόνον εἴη θερμὰ τὰ τοιαῦτα τὴν φύσιν , ἀλλὰ καὶ ὑγρὰ , βραχέσιν ὕπνοις αἱ τοιαῦται κράσεις ἀρκοῦνται , πρὸς τῷ μηδὲ βαθεῖς αὐτοὺς γίνεσθαι . ψυχροτέρου δὲ ἤ προσῆκεν ἐγκεφάλου γνωρίσματα , περιττώματα πλείω κατὰ τὰς οἰκείας . ἐκροὰς , καὶ αἱ τρίχες εὐθεῖαί τε καὶ πυῤῥαὶ , καὶ μόνιμοι , καὶ μετὰ πολὺν χρόνον τοῦ γεννηθῆναι φυόμεναι , λεπταὶ καὶ ἄτροφοι τὸ πρῶτον , καὶ ῥᾳδίως ὑπὸ τῶν ψυχρῶν αἰτίων βλάπτονται , καὶ κατ’ αὐτὸν τὸν χρόνον τῆς βλάβης κατάῤῥοις τε καὶ κορύζαις ἁλίσκονται . οὐ μὴν οὐδ’ ἁπτομένοις θερμὰ τὰ περὶ τὴν κεφαλὴν , οὐδ’ ὁρῶσιν ἐρυθρὰ , καὶ τῶν ὀφθαλμῶν αἱ φλέβες ἀόρατοι , καὶ ὑπνωδέστεροί πώς εἰσι . ξηροτέρου δ’ ἐγκεφάλου γνωρίσματα , τὸ ἀπέριττον ἐν ταῖς ἐκροαῖς , καὶ τὸ τῶν αἰσθήσεων ἀκριβές . ἀγρυπνητικοὶ δὲ εἰσι , καὶ τρίχας ἰσχυροτάτας μὲν ἔχουσι , καὶ τάχιστα φύουσι γεννηθέντες , οὔλας μᾶλλον ἢ εὐθείας , φαλακροῦνται δ’ ἐν τάχει . ὑγροτέρου δὲ τρίχες ἁπλαῖ , καὶ οὐδ’ ὅλως φαλακροῦνται , καὶ αἱ αἰσθήσεις ἀχλυώδεις εἰσὶ , καὶ περιττωμάτων πλῆθος , ὕπνοι τε πολλοὶ καὶ βαθεῖς . αὗται μὲν αἱ ἁπλαῖ δυσκρασίαι .
Lemmas: ἑξῆς δέ οὖν σημεῖον ὁ ἐν ἐγκέφαλος θερμότης , ἐπί ὁ ἔμπροσθεν λέγω , ἐρυθρός καί θερμός ὁ περί ὁ κεφαλή σύμπας , καί ὁ ἐν ὁ ὀφθαλμός φλέψ αἰσθητός , ὁ θρίξ οὗτος γεννάω , ταχύς ἐπί ὁ κεφαλή φύω . πολύς μέν εἰμί θερμός ὁ εὔκρατος , μέλας , καί ἰσχυρός , καί ὅλος γίγνομαι · μή πολύς δέ , ὑπόξανθος μέν ὁ πρῶτος , εἶτα μελαίνω · προέρχομαι δέ ὁ ἡλικία φαλακρόομαι , καί μάλα γε ὁ ἐπί πολύς θερμός . περίσσωμα δέ κατά ὑπερώα καί μυκτήρ , ὀφθαλμός τε καί οὖς , βραχύς καί πέπων οὗτος εἰμί , ὅταν ἄμεμπτος ὑγιαίνω . πίμπλημι δέ ὁ κεφαλή ἐνίοτε , συνεχής γάρ καί μάλα αὐτός , ὅταν ἀφύλακτος διαιτάω , ὁ τοιοῦτος συμβαίνω , πολύς μέν , ἀλλά οὐ ἄπεπτος ὁ περίσσωμα γίγνομαι . πληρόω δέ καί βαρύνω ὁ κεφαλή ὑπό θερμαίνω ἔδεσμα τε καί πόμα , καί ὀσμή , καί ὁ ἔξωθεν προσπίπτω ἅπας , ἐν ὅς εἰμί καί ὁ περιέχω ἐγώ ἀήρ . ἔτι τε μάλα , εἰ μή μόνος εἰμί θερμός ὁ τοιοῦτος ὁ φύσις , ἀλλά καί ὑγρός , βραχύς ὕπνος ὁ τοιοῦτος κρᾶσις ἀρκέω , πρός ὁ μηδέ βαθύς αὐτός γίγνομαι . ψυχρός δέ ἤ προσήκω ἐγκέφαλος γνώρισμα , περίσσωμα πολύς κατά ὁ οἰκεῖος . ἐκροή , καί ὁ θρίξ εὐθύς τε καί πυρρός , καί μόνιμος , καί μετά πολύς χρόνος ὁ γεννάω φύω , λεπτός καί ἄτροφος ὁ πρῶτος , καί ῥᾴδιος ὑπό ὁ ψυχρός αἴτιος βλάπτω , καί κατά αὐτός ὁ χρόνος ὁ βλάβη κατάρροος τε καί κόρυζα ἁλίσκομαι . οὐ μήν οὐδέ ἅπτω θερμός ὁ περί ὁ κεφαλή , οὐδέ ὁράω ἐρυθρός , καί ὁ ὀφθαλμός ὁ φλέψ ἀόρατος , καί ὑπνώδης πως εἰμί . ξηρός δέ ἐγκέφαλος γνώρισμα , ὁ ἀπέριττος ἐν ὁ ἐκροή , καί ὁ ὁ αἴσθησις ἀκριβής . ἀγρυπνητικός δέ εἰμί , καί θρίξ ἰσχυρός μέν ἔχω , καί ταχύς φύω γεννάω , οὖλος μάλα ἤ εὐθύς , φαλακρόομαι δέ ἐν τάχος . ὑγρός δέ θρίξ ἁπλόος , καί οὐδέ ὅλος φαλακρόομαι , καί ὁ αἴσθησις ἀχλυώδης εἰμί , καί περίσσωμα πλῆθος , ὕπνος τε πολύς καί βαθύς . οὗτος μέν ὁ ἁπλόος δυσκρασία .